Inidian Lady Cricket team with Asia cup
మహిళా ఆసియా కప్‌ మనదే!
బ్యాంకాక్‌, డిసెంబరు4 : దాయాది దేశం పాకిస్ధాన్‌తో భారత్‌ ఢీకొంటోందంటే, క్రికెట్‌ అభిమానులకు పండగే పండగ, మరోమారు ఆసియాకప్‌ టి-20 ఫైనల్స్‌లో భారత మహిళా క్రికెట్‌ జట్టు తన చిర కాల ప్రత్యర్థి పాకిస్ధాన్‌ జట్టుపై విజయం సాధించి తన ఆధిక్యతను ప్రదర్శించి వరుసగా ఆరోసారి సైతం కప్పును స్వంతజేసుకోవడం గమనార్హం. ఆదివారం బ్యాం కాక్‌ వేదికగా జరిగిన ఈ పోటీలో 20ఓవర్లలో భారత్‌జట్టు 121పరుగులు చేయగా, అనంతరం బ్యాటింగ్‌కు దిగిన పాకిస్ధాన్‌ను భారత బౌలర్లు గడగ డలాడించారు. దీంతో 20 ఓవర్లు పూర్తయ్యే సరికి 104పరుగులకు 6 వికెట్లు కోల్పో యింది.
దీంతో 17పరుగుల ఆధిక్యతతో ఆసియా కప్‌ని భారత్‌ సొం తం చేసుకుంది. భారత క్రీడాకా రులంతా పూర్తి సమయస్పూర్తితో వ్యవహరించి ఈవిజయాన్ని దక్కిం చుకోవటంవిశేషం. గత ఆసియా కప్‌లో ఫైనల్స్‌లో ఓటమి చవిచూసిన పాకిస్ధాన్‌ ఆటగాళ్లు, ఈసారి పాకిస్థాన్‌ ఫైనల్స్‌ ప్రత్యర్ధి భారత్‌పై ప్రతీకారం తీర్చు కుని బదులిచ్చేందుకు చేసిన ప్రయత్నాలను భారత ఆటగాళ్లు పారనివ్వలేదు.భారత క్రీడాకారిణి మైధిలీ రాజ్‌ 73 పరుగులతో నాటౌట్‌గానిలవగా, లెఫ్ట్‌ ఆర్మ్‌ స్పిన్నర్‌ ఏక్తాబిస్త్‌ 22పరుగులు ఇచ్చి4వికెట్ల తీసింది.
భారత జట్టు :మైధాలీరాజ్‌, స్మృతి మంధన, సభి నేని మేఘన, వేద కృష్ణమూర్తి, హర్మన్సత్‌కౌర్‌ (కెప్టెన్‌) ఠులన్‌ గోస్వామి, అనుజ పాటిల్‌, సుష్మా వర్మ, ఏక్తాబిష్త్‌, ప్రీతిబోస్‌,శిఖాపాండే మన్షీ జోషి, మేఘన సింగ్‌, పూనమ్‌ యాదవ్‌, నుజ్హత్‌ పర్వీన్‌, వెల్లాస్వామి వనితా. పాక్‌జట్టు :అయేషా జఫర్‌, జవేరియా ఖాన్‌(కెప్టెన్‌), నైనా అబిది,ఇరామ్‌జావేద్‌, నిదాదార్‌, ఆస్మవియా ఇక్బాల్‌, సనమీర్‌, సిద్రానవాజ్‌ (వికెట్‌కీపర్‌) ఆనం అమిన్‌,సాదియా యూసుఫ్‌, ఆలియా రియాజ్‌, డ యానా బేగ్‌,మహాం తారిక్‌, నహితా ఖాన్‌, ఐమాన్‌ అన్వర్‌.